b'\n_START_ARTICLE_\nLorcha\n_START_PARAGRAPH_\nLorcha er et seilskip med kinesisk rigging p\xc3\xa5 et skipsskrog av portugisisk (eller europeisk) type. Fart\xc3\xb8tey er raskere og har st\xc3\xb8rre lastekapasitet enn en vanlig kinesisk djunke p\xc3\xa5 grunn av skrogets utforming._NEWLINE_Fordelen med \xc3\xa5 benytte djunkenes rigging og seilf\xc3\xb8ring er at den er lett \xc3\xa5 bruke og dessuten krever et mindre mannskap, og fordi det er vesentlig billigere og mye lettere \xc3\xa5 reparere etter skader._NEWLINE_Fart\xc3\xb8ystypen ble utviklet fra rundt 1550 i Macao. Denne kinesisk-europeiske hybridtypen seilte raskere enn \xc3\xb8stkinakystens tradisjonelle sj\xc3\xb8r\xc3\xb8verskip. Etter f\xc3\xb8rste opiumkrig ble modellen tatt i bruk i stor skala av britiske handelsreisende.'